rejauldu/bengali-wikipedia huggingface dataset:
দধীচি ছিলেন প্রাচীন ভারতের  একজন ঋষি। বিভিন্ন সময় দধীচিকে উদ্ধৃত করে নানা গল্প, উপন্যাস, কবিতা রচনা করা হয়েছে।  দধীচি বা দধ্যাংশ  নামটি সংস্কৃতের দধ্য(দৈ) ও অংশ(ভাগ) শব্দ মিলিত হয়ে সৃষ্টি হয়েছে। এর অৰ্থ হল ‘যার দেহ  দধ্য(দৈ) থেকে শক্তি আহরণ করেছে’। ঋষি দধীচির নাম দধ্যাঙ্গ বা দধ্যাংশ শব্দ থেকে এসেছে বলে বিখ্যাত সংস্কৃত পণ্ডিত পাণিনি তার  অষ্টাধ্যায়ী গ্ৰন্থে উল্লেখ করেছেন।  ঋষি দধীচি শিবভক্ত হিসেবে প্ৰখ্যাত। সতী বিচ্ছেদের পর শিব কিছুদিন অরণ্যতে বাস করেছিলেন । ঋষি হিসেবে শিবের বনে আবিৰ্ভাব হবার দিনকে বাৰ্ষিক মহাশিবরাত্রি হিসেবে উদ্‌যাপন করা হয়। বনে থাকা কালীন দধীচি ও অন্য ঋষিগণ মহাদেবের আরাধনা করার কথা পুরাণে  পাওয়া যায়।  ভাগবত পুরাণ অনুসারে ঋষি দধীচি ‘অথৰ্বন মুনি’ ও তার পত্নী ‘চিত্তি’র পুত্ৰ। ঋষি অথৰ্বনকে হিন্দু ধৰ্মশাস্ত্ৰ  চতুর্বেদের অন্যতম অথর্ববেদ এর  রচয়িতা । তার পত্নী চিত্তি ঋষি ‘কৰ্দম’র কন্যা ছিলেন। ঋষি দধীচির পত্নীর নাম স্বৰ্চা ও পুত্ৰ পিপ্পলাদ। ঋষি পিপ্পালাড়া প্ৰশ্ন উপনিষদের রচয়িতা । দধীচি মুনি নৈমিষারণ্যের  মিশ্ৰিখে  আশ্ৰম প্ৰতিষ্ঠা করেছিলেন । বৰ্তমান এটি উত্তরপ্ৰদেশ এর  লক্ষ্ণৌতে অবস্থিত। বৰ্তমান রাজস্থান এ বসবাস করা দধীচ ব্ৰাহ্মণ সম্প্ৰদায়ের লোকেরা ঋষি দধীচির বংশধর ।   বেদে বর্ণিত ঋষি দধীচি আখ্যান    অশ্বিণদ্বয়কে মধুবিদ্যা শিক্ষণ  ঋগ্বেদ ১.১১৯.৯ জানাচ্ছে : যে অশ্বিদ্বির স্তব করেছিল মধু সন্ধানী মক্ষিকারা , উশিজপুত্র যাদেরকে সোম হব্য দিয়েছিল । দধীচির মনকে যারা লুব্ধ ক'রেছিল তাঁকে তাদের অশ্বিমস্তক দিয়ে যাতে তিনি তাদেরকে মধুবিদ্যা শিখিয়েছিলেন ।   পুরাণে বৰ্ণিত ঋষি দধীচির উপাখ্যান    ইন্দ্র ও  বৃত্ৰ - বজ্রযুদ্ধের কাহিনী  পৌরাণিক কাহিনীতে  অসুরদের রাজা বৃত্ৰাসুর  স্বর্গের দেবতাদের রাজা ইন্দ্রের কাছ থেকে তার স্বর্গরাজ্য কেড়ে নেয়।ভগবান বিষ্ণুর কাছে ইন্দ্র জানতে পারেন যে স্বর্গরাজ্য ফিরে পেতে হলে সাধারণ কোনো অস্ত্র দিয়ে নয় দধীচি মুনির হাড় দিয়ে বানানো অস্ত্র দিয়েই বৃত্ৰাসুরকে  হত্যা করতে হবে। এ কথা শুনে দধীচি মুনি আত্মত্যাগ করতে রাজি হলেন। দধীচি দেহত্যাগ করলে তার দেহের হাড় দিয়ে  বৃত্ৰাসুরকে মারার জন্য অস্ত্র তৈরি করা হল। যার নামকরণ করা হল বজ্র। দেবরাজ ইন্দ্র এই বজ্র  দিয়ে  বৃত্ৰাসুরকে হত্যা করতে সক্ষম হন এবং স্বর্গরাজ্য ফিরে পান। প্রাচীন ভারতে লোকমুখে এই কাহিনী প্রচলিত ছিল।    দক্ষ যজ্ঞ ও অন্যান্য  প্ৰজাপতি দক্ষের আয়োজিত  যজ্ঞে মহাদেবকে আমন্ত্ৰণ না  জানানোর জন্য ঋষি দধীচি  প্ৰথম ব্যক্তি হিসেবে সেই যজ্ঞ ত্যাগ  করেন ।Mudgala Purana 1.3.19  ‘নারায়ণ কবচ’ মন্ত্ৰের রচনা ঋষি দধীচি করেছিলেন। দেবী হিঙ্গলাজের আরাধনার মন্ত্ৰসমূহ দধীচি মুনি রচনা করেছিলেন । পুরাণ বৰ্ণিত আখ্যান অনুসারে পরশুরাম একসময় সকল ক্ষত্ৰিয় নিধন করছিলেন। সেই সময় ঋষি দধীচি কিছু ক্ষত্ৰিয় সন্তানকে হিঙ্গলাজ দেবীর মন্দিরে লুকিয়ে রেখেছিলেন ও দেবীর আরাধনা করে তাদের রক্ষা করেছিলেন।   তথ্যসূত্র   বিষয়শ্রেণী:লোককাহিনির চরিত্র বিষয়শ্রেণী:হিন্দু পৌরাণিক চরিত্র বিষয়শ্রেণী:প্রাচীন ভারত বিষয়শ্রেণী:ঋষি বিষয়শ্রেণী:শৈবধর্ম
কারিনা পানকিভিচ একজন উরুগুয়ের নারীর সমতা ও নারীর অধিকার বিষয়ক ও এলবিজিটি কর্মী।।  তিনি আসোসিয়াচিয়ান ট্রান্স ডেল উরুগুয়ের সভাপতি।    প্রাথমিক জীবন  মাত্র ১৩ বছর বয়সে কারিনা মোন্তেবিদেও চলে আসেন এবং ১৫ বছর বয়স থেকেই তিনি যৌনকর্মী হিসাবে কাজ শুরু করেছিলেন। তাঁর প্রতি সহিংসতা ও নিপীড়নের মুখোমুখি হতে হয়েছিল এবং তাঁর ফলে তাঁকে উরুগুয়ে ছাড়তে বাধ্য করে। তিনি প্রথমে ব্রাজিল তারপর আর্জেন্টিনাতে বসবাস করেছিলেন। অবশেষে তিনি ১৯৮৫ সালে উরুগুয়ে ফিরে এসে দেখেন যে এলজিবিটিআই সম্প্রদায়ের অনেক লোক তাদের মানবাধিকারের জন্য লড়াই করতে চেয়েছিল ,তবে তাঁরা ভয় পেয়েছিল। এই অবস্থা দেখে তিনি এবং অন্যান্য কর্মীরা সেই বছরেই এটিআরইউ প্রতিষ্ঠা করেছিলেন। এটিআরইউ, এলজিবিটিআই সম্প্রদায়ের  প্রশিক্ষণ, সমর্থন এবং তাদের অধিকার প্রচারের ওপর জড়িত ভিভিন্ন কাজে জোর দিয়ে থাকে।    কর্মজীবন  এটিআরইউ, সারা দেশে ট্রান্স অধিকার দল্গুলির একটি পরস্পর-সংযুক্ত করায় একটি সংগঠন এবং দক্ষিণ আমেরিকার ছাড়া অন্যান্য দেশেও তাঁরা পারি দিয়েছে। তাঁদের বৃহত্তম সাফল্যগুলির মধ্যে একটি ছিল ডাইভারসিটি মার্চ, যা উরুগুয়ের এলজিবিটিআই সম্প্রদায়কে আরও শক্তিশালী করেছিল। আশা করা যায় ২০১৯ সালে, ডাইভারসিটি মার্চে, ১৩০,০০০ এরও বেশি লোককে জড়িত করতে পারবে। কারিনা, ট্রান্স ন্যাশনাল বেস অর্গানাইজেশন (ওটিবিএন) এর "এইচআইভি - এইডস বিরুদ্ধে ট্রান্সফোবিয়া ছাড়া ট্রান্স উইমেন" শীর্ষক একটি তথ্যচিত্রের প্রকল্পে অংশ নিয়েছিলেন। এই তথ্যচিত্রটি উরুগুয়ের ২০১৭ সালে ট্রান্স নারীদের মানবাধিকার লঙ্ঘনের মামলাগুলি অন্তর্ভুক্ত করেছিল।  ২০১৮ সালে, উরুগুয়ের ট্রান্স সম্প্রদায় একটি আইন পাশ করা হয় যা তাদের অধিকারের নিশ্চয়তা দিয়েছিল। যদিও ২০১৯ সালে উরুগুয়ের রক্ষণশীল সংসদ, তাঁদের গণভোটে তা বাতিল করতে চেয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:উরুগুয়ের নারী অধিকারকর্মী
আইমেন মাসলাউসি (জন্ম: ১৪ সেপ্টেম্বর ১৯৮৪) হলেন তিউনিসিয়ার একজন পেশাদার ফুটবলার, যিনি সৌদি পেশাদার লিগ ক্লাব আল বাতিন এবং তিউনিসিয়া জাতীয় দলের হয়ে একজন গোলরক্ষক হিসেবে খেলেন।   আন্তর্জাতিক ক্যারিয়ার  ২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।   ব্যক্তিগত জীবন  মাসলাউসি ২০১৬ সালের ১৩ই মে বিবাহ করেন।   সম্মাননা   ইএস সাহেল   তিউনিসিয়ান লিগ প্রোফেশনেলে ১ : ২০০৭, ২০১৬  তিউনিসিয়ান কাপ : ২০১২, ২০১৪, ২০১৫  ক্যাফ চ্যাম্পিয়ন্স লিগ : ২০০৭  ক্যাফ কনফেডারেশন কাপ : ২০০৬, ২০১৫  ক্যাফ সুপার কাপ : ২০০৮  আফ্রিকান কাপ উইনার্স কাপ : ২০০৩   তিউনিসিয়া   আফ্রিকান নেশন্স চ্যাম্পিয়নশিপ: ২০১১   তথ্যসূত্র    বহিঃসংযোগ     বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:তিউনিসীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:তিউনিসিয়ার আন্তর্জাতিক ফুটবলার বিষয়শ্রেণী:২০১০ আফ্রিকা কাপ অব নেশন্সের খেলোয়াড় বিষয়শ্রেণী:এতোয়াল স্পোর্তিভ দু সাহেলের ফুটবলার বিষয়শ্রেণী:২০১২ আফ্রিকা কাপ অব নেশন্সের খেলোয়াড় বিষয়শ্রেণী:২০১৩ আফ্রিকা কাপ অব নেশন্সের খেলোয়াড় বিষয়শ্রেণী:২০১৫ আফ্রিকা কাপ অব নেশন্সের খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:ক্লাব আফ্রিকাঁর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:আই-লিগের খেলোয়াড় বিষয়শ্রেণী:২০১১ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:তিউনিসীয় প্রবাসী ফুটবলার বিষয়শ্রেণী:সৌদি আরবে প্রবাসী ফুটবলার বিষয়শ্রেণী:ভারতে প্রবাসী ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:মোহনবাগান সুপার জায়ান্টের খেলোয়াড়
ঘাটানজি () ভারতের মহারাষ্ট্র রাজ্যের ইয়াভাতমাল জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭৪ মিটার (৮৯৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ঘাটানজি শহরের জনসংখ্যা হল ১৯,৩৪৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ঘাটানজি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
আল বুখারি ফাউন্ডেশন মসজিদ () হলো মালয়েশিয়ার কুয়ালালামপুরে অবস্থিত একটি মসজিদ। এটি ভিক্টোরিয়া ইনস্টিটিউশন সংলগ্ন এবং জালান হাং তুয়াহ অগ্নি নির্বাপন কেন্দ্র এবং  হাং তুয়াহ এলআরটি স্টেশনের বিপরীতে অবস্থিত।   পরিবহন  এই মসজিদটি হাং তুয়াহ স্টেশন থেকে দক্ষিণ পশ্চিমে পায়ে হাটা দূরত্বে অবস্থিত।   আরো দেখুন   মালয়েশিয়ায় ইসলাম   তথ্যসূত্র   বিষয়শ্রেণী:গম্বুজসহ মসজিদ বিষয়শ্রেণী:কুয়ালালামাপুরের মসজিদ বিষয়শ্রেণী:কুয়ালালামপুরের মসজিদ
নতুন কায়রো বা নিউ কায়রো একটি মিশরীয় শহর, যা মাদি থেকে ২৫ কিলোমিটার (১৫ মাইল) দূরে কায়রো গভর্নরেটের দক্ষিণ-পূর্ব প্রান্তে প্রায় ৩০,০০০ হেক্টর (৭০,০০০ একর) এলাকা জুড়ে রয়েছে। নতুন কায়রো হল কায়রো শহরের কেন্দ্রস্থলে যানজট কমানোর জন্য কায়রো ও এর আশেপাশে নির্মাণ করা নতুন শহরসমূহের মধ্যে একটি। এটি ২০০০ সালে রাষ্ট্রপতির ১৯১ নং ডিক্রি দ্বারা প্রতিষ্ঠিত হয়েছিল।  শহরটি সাবেক হেলওয়ান গভর্নরেটের মধ্যে অবস্থিত এবং মাদি ও হেলিওপোলিসের পূর্বে সমুদ্রপৃষ্ঠ থেকে ২৫০ থেকে ৩০৭ মিটার (৮২০ ফুট থেকে ১,০০৭ ফুট) উচ্চতায় অবস্থিত।  শহরটি শেষ পর্যন্ত ৫ মিলিয়ন জনসংখ্যার বসবাসের ব্যবস্থা করতে সক্ষম হবে। কায়রোতে জনসংখ্যার চাপ কমানোর আশায় নির্মিত ৬ অক্টোবর শহরের সাথে তুলনা করলে, ৬ অক্টোবরের তুলনায় নতুন কায়রোতে বেশি সংখ্যায় বাড়ি ভাড়া দেওয়া হচ্ছে।  তথ্যসূত্র  বিষয়শ্রেণী:বৃহত্তর কায়রোর জেলা বিষয়শ্রেণী:নতুন কায়রো বিষয়শ্রেণী:কায়রো গভর্নরেট বিষয়শ্রেণী:মিশরের জনবহুল স্থান বিষয়শ্রেণী:মিশরের শহর
ব্যবহার  সংস্কৃত লিপ্যন্তরের আন্তর্জাতিক বর্ণমালা চিহ্নিত করার জন্য এই টেমপ্লেট ব্যবহার করা হয়। এটি  টেমপ্লেটকে অন্তর্ভুক্ত করে। উদাহরণ:  ইনপুট: {{lang|sa|म}} {{IAST|ma}} আউটপুট:    সাধারণত ইংরেজি ভাষা থেকে অনুবাদ করা বাংলা নিবন্ধে এই টেমপ্লেট পাওয়া যায়। দয়া করে উইকিপিডিয়া:বাংলা ভাষায় সংস্কৃত শব্দের প্রতিবর্ণীকরণ অনুসরণ করে এই লিপ্যন্তরের জায়গায় অনুরূপ বাংলা প্রতিবর্ণীকরণ যোগ করুন। যেমন:  ইনপুট: {{lang|sa|म}}, প্রতিবর্ণীকৃত: ''ম'' আউটপুট: , প্রতিবর্ণীকৃত: ম
ক্রিয়ার যে রূপের দ্বারা ক্রিয়া ঘটার বিভিন্ন সময় বোঝায়, সেই সময়কে ক্রিয়ার কাল বলা হয়। অথবা কার্য সম্পন্ন হওয়ার সময়কেই ক্রিয়ার কাল বা কাল বলে। ক্রিয়ার কাল তিন প্রকার।  বর্তমান কাল  অতীত কাল  ভবিষ্যৎ কাল   বর্তমান কাল  ক্রিয়ার যে রূপের দ্বারা ক্রিয়া এখন ঘটছে বোঝায় সেই সময়কে বর্তমান কাল বলে। বর্তমান কালকে চার ভাগে ভাগ করা হয়।  সাধারণ বর্তমান যে ক্রিয়ার কাজটি বর্তমানে সাধারণভাবে ঘটে বা হয়, তাকে সাধারণ বর্তমান বা নিত্যবৃত্ত বর্তমান কাল বলা হয়। যেমন :  সকালে সূর্য ওঠে।  দুই আর দুইয়ে চার হয়।  গাছে ফুল ফোটে।  তিনি হাটে যাননি।  কাগজ দিয়ে তৈরি হয় খাতা।   ঘটমান বর্তমান  যে ক্রিয়ার কাজ বর্তমানে ঘটছে বা চলছে, এখনো শেষ হয়ে যায়নি, তাকে ঘটমান বর্তমান কাল বলা হয়। যেমন:  আমার ছোট ভাই লিখছে।  হামিম এবং নাহিদ এখনো ফুটবল খেলছে।   পুরাঘটিত বর্তমান  যে ক্রিয়া কিছু আগে শেষ হয়েছে কিন্তু তার ফল এখনো রয়েছে, তাকে পুরাঘটিত বর্তমান কাল বলা হয়। যেমন:  এখন বাবা অফিস থেকে ফিরেছেন।  এবার মা খেতে ডেকেছেন।   বর্তমান অনুজ্ঞা  যখন কাওকে কিছু করতে বলা হয় যেমন অনুরোধ বা আদেশ করা, তখন বর্তমান কালের সেই অবস্থাকে বর্তমান অনুজ্ঞা বলা হয়। যেমন:  আমার প্রণাম নিও।  তেঁতুলের আঁচারটা দাও।   অতীত কাল  ক্রিয়ার যে রূপের দ্বারা ক্রিয়া পূর্বে কোন এক সময় সংঘটিত হয়েছে, সেই সময়কে অতীত কাল বলে ।  অতীত কালকে চার ভাগে ভাগ করা হয়।   সাধারণ অতীত  যে ক্রিয়া অতীত কালে সাধারণভাবে সংঘটিত হয়েছে, তাকে সাধারণ অতীত কাল বলা হয়। যেমন :  আমি কাজটি করলাম।   আমি খেলা দেখে এলাম।   নিত্যবৃত্ত অতীত  যে ক্রিয়া অতীতে প্রায়ই ঘটত এমন বোঝায়, তাকে নিত্যবৃত্ত অতীত কাল বলা হয়। যেমন:  বাবা প্রতিদিন বাজার করতেন।  ছুটিতে প্রতিবছর গ্রামের বাড়িতে বেড়াতে যেতাম।   ঘটমান অতীত  যে ক্রিয়া অতীত কালে চলেছিল, তখনো শেষ হয়নি বোঝায়, তাকে ঘটমান অতীত কাল বলা হয়। যেমন:  রিতা ঘুমাচ্ছিল।  তিনি মেয়েটির চেহারা কেমন জানতে চাইছিলেন।   পুরাঘটিত অতীত  যে ক্রিয়া অনেক আগেই শেষ হয়ে গেছে, তার কালকে পুরাঘটিত অতীত কাল বলা হয়। যেমন:  আমরা রাজশাহী গিয়েছিলাম।  তুমি কি তার পরীক্ষা নিয়েছিলে?   ভবিষ্যৎ কাল  ক্রিয়ার যে রূপের দ্বারা ক্রিয়া ভবিষ্যতে কোন একসময় ঘটবে সেই সময়কে ভবিষ্যৎ কাল বলা হয়।   সাধারণ ভবিষ্যৎ  যে ক্রিয়া পরে বা ভবিষ্যতে সাধারণভাবে সংঘটিত হবে, তার কালকে সাধারণ ভবিষ্যৎ কাল বলা হয়। যেমন-   বাবা আজ আসবেন।  আমি হব সকালবেলার পাখি।   ঘটমান ভবিষ্যৎ  যে ক্রিয়ার কাজ ভবিষ্যতে শুরু হয়ে চলতে থাকবে, তার কালকে ঘটমান ভবিষ্যৎ কাল বলা হয়। যেমন:   সুমন হয়তো তখন দেখতে থাকবে।  মনীষা দৌড়াতে থাকবে।   পুরাঘটিত ভবিষ্যৎ  যে ক্রিয়া সম্ভবত ঘটে গিয়েছে এবং সেটি বোঝাতে সাধারণ ভবিষ্যৎ কালবোধক শব্দ ব্যবহার করা হয়, এমন হলে তার কালকে পুরাঘটিত ভবিষ্যৎ কাল বলা হয়। অনেকে একে "সন্দেহ অতীত"ও বলে থাকেন। যেমন:  তুমি হয়তো আমাকে এ কথা বলে থাকবে।  সম্ভবত পরীক্ষার ফল বের হয়ে থাকবে।   ভবিষ্যৎ অনুজ্ঞা   যখন কোনও আদেশ, অনুরোধ বা প্রার্থনা ভবিষ্যতের জন্য করা হয় তখন তাকে ভবিষ্যৎ অনুজ্ঞা বলা হয়। যেমন:  আগামীকাল আমার বাড়ি আসিস কিন্তু।  কাজটা করে যেও।  বিষয়শ্রেণী:বাংলা ব্যাকরণ
আশুলিয়া থানা ঢাকা বিভাগের ঢাকা জেলার অন্তর্গত সাভার উপজেলার অধীন একটি থানা। ২০০৫ সালের ০৭ ডিসেম্বর সাভার থানা থেকে আলাদা হয়ে আশুলিয়া থানা প্রতিষ্ঠিত হয়। তৎকালীন স্বরাষ্ট্র প্রতিমন্ত্রী লুৎফর জামান খান বাবর আনুষ্ঠানিকভাবে আশুলিয়া থানার ভিত্তিপ্রস্তর স্থাপন করেন।১৫ বছরেও ঘুচল না ‘ভাড়াটে থানার’ তকমা - newsbangla24.com (০২ জানুয়ারি, ২০২১)আশুলিয়া ঢাকা শহর থেকে কতদুরে? - bdnews24.com (১৬ সেপ্টেম্বর, ২০১১) থানাটির আয়তন ১৪৮.৬৩ বর্গ কিলোমিটার।   প্রশাসনিক বিন্যাস  পাঁচটি ইউনিয়ন নিয়ে এই থানাটি গঠিত। ইউনিয়নগুলো হল - শিমুলিয়া, ধামসোনা, পাথালিয়া, ইয়ারপুর ও আশুলিয়া।Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং   তথ্যসূত্র   বিষয়শ্রেণী:ঢাকা জেলার থানা বিষয়শ্রেণী:সাভার উপজেলা
সথেয়ারি বাই  (বাই সথেয়ারি নামেও পরিচিত ,খ্‌মের:ប៊ី សុធារី; জন্ম ৩ এপ্রিল ১৯৯৮) হলেন একজন কম্বোডীয় মডেল,  যিনি ২০১৬ সালে 'মিস কম্বোডিয়া' খেতাব লাভ করেছিলেন। তিনি ২০১৭ সালে যুক্তরাষ্ট্রের লাস ভেগাসে মিস ইউনিভার্স ২০১৭ প্রতিযোগিতায় কম্বোডিয়ার প্রতিনিধিত্ব করেছিলেন। তিনি প্রথম কম্বোডীয় হিসেবে মিস ইউনিভার্স প্রতিযোগিতায় অংশ নিয়েছিলেন।  প্রারম্ভিক জীবন সথেয়ারি বাই ১৯৯৮ সালের এপ্রিল মাসের ৩ তারিখে কম্বোডিয়ার রাজধানী  প্‌নম পেনে জন্মগ্রহণ করেন।  সুন্দরী প্রতিযোগিতায় অংশগ্রহণ  মিস দক্ষিণ-পূর্ব এশিয়া ২০১৪ সথেয়ারি বাই ২০১৪ সালে মিস দক্ষিণ-পূর্ব এশিয়া প্রতিযোগিতায় অংশগ্রহণ করেন। প্রতিযোগিতায় বিজয়ী না হতে পারলেও তিনি 'মিস এলিগ্যান্স' ও 'বেস্ট ইন ইভনিং ওয়ার' শিরোনামের দুইটি উপ খেতাব লাভ করেন।  সুপারমডেল ইন্টারন্যাশনাল ২০১৫ সথেয়ারি বাই ২০১৫ সালে সুপারমডেল ইন্টারন্যাশনাল প্রতিযোগিতায় অংশগ্রহণ করেন। প্রতিযোগিতায় তিনি দ্বিতীয় রানার আপ হিসেবে ঘোষিত হন।  মিস কম্বোডিয়া ২০১৬ সথেয়ারি বাই ২০১৬ সালে 'মিস কম্বোডিয়া' খেতাব লাভ করেন ও প্রথম কম্বোডীয় হিসেবে মিস ইউনিভার্স প্রতিযোগিতায় অংশগ্রহণের যোগ্যতা অর্জন করেন।  মিস ইউনিভার্স ২০১৭ সথেয়ারি বাই যুক্তরাষ্ট্রের লাস ভেগাস শহরে মিস ইউনিভার্স ২০১৭ প্রতিযোগিতায় কম্বোডিয়ার প্রতিনিধিত্ব করেছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:মিস ইউনিভার্স ২০১৭-এর প্রতিযোগী
রাসেট স্প্যারো দ্বিপদ নাম প্যাসার রুটিলানস, সিনামন বা সিনামন গাছ চড়ুই নামেও পরিচিত, প্যাসারিডি পরিবারভুক্ত প্যাসারিন জাতের পাখি। এরা শষ্যদানাভূক পাখি। এদের চঞ্চু মোটা। এদের দেহের দৈর্ঘ্য ১৪-১৫ সে.মি.।  স্ত্রী ও পুরুষ রাসেট স্প্যারোর সাথে স্ত্রী ও পুরুষ পাতি চড়ুইয়ের মিল পরিলক্ষিত হয়।  শ্রেণীবিন্যাস thumb|left|ফিলিপ ফ্রাঞ্জ ভন সিয়েবোল্ডের আঁকা ছবি রাসেট স্প্যারোকে সর্বপ্রথম বৈজ্ঞানিকভাবে বর্ণনা করে ডাচ প্রাণীবিজ্ঞানী কোয়েনর‍্যাড জ্যাকব টেম্মিনক। ১৮৩৫ সালে তিনি জাপান থেকে সংগৃহীত নমুনার উপর ভিত্তি করে একে নামকরণ করেন ফ্রিঞ্জিল্লা রুটিলান্স।  এর প্রজাতি নাম রুটিলান্স এসেছে লাতিন ভাষা থেকে। এরা পাতি চড়ুইয়ের নিকটাত্মীয়।  বর্ণনা এরা মধ্যমাকৃতির চড়ুই, দৈর্ঘ্যে ১৪-১৫ সেমি এবং ওজনে ১৮-২২.৫ গ্রাম। এদের পুরু ঠোঁট বীজ খাওয়ার জন্য উপযুক্ত। পুরুষ পাখির ডানার বিস্তৃতি ৬.৮-৮.২ সেমি এবং স্ত্রী পাখির ৬.৭-৭.৭ সেমি।  অধিকাংশ চড়ুই পাখি দ্রুত ওড়ে তবে এরা তাদের মধ্যেও দ্রুততম।  আবাস্থল এদেরকে পূর্ব এশিয়া এবং হিমালয়ে দেখতে পাওয়া যায়। হিমালয়ে এরা উত্তর পূর্ব ভারত থেকে দক্ষিণ পূর্ব তিব্বত, ভুটান,  শিকিম, নেপাল, উত্তরখণ্ড এবং হিমাচল থেকে কাশ্মীর ও আফগানিস্তানের নুরিস্তান পর্যন্ত বাস করে।  তথ্যসূত্র  বহিঃসংযোগ    Russet sparrow  at the Internet Bird Collection  Recording of the russet sparrow's calls  বিষয়শ্রেণী:চড়ুইপাখি বিষয়শ্রেণী:হিমালয়ের পাখি বিষয়শ্রেণী:পূর্ব হিমালয়ের পাখি
তিমিলসৈন পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৯৩১ জন এবং খানার সংখ্যা ছিল ৩৮৯ টি। ২০০১ সালের শুমারি অনুসারে জনসংখ্যা ছিল ২,০২২ জন এবং সাক্ষরতার হার ছিল ৩৫%।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
বিচারপতি বোরহান উদ্দিন (জন্ম: ২৮ ফেব্রুয়ারি, ১৯৫৭, চট্টগ্রামে) বাংলাদেশ সুপ্রিম কোর্টের আপিল বিভাগের একজন বিচারক।   জীবনের প্রথমার্ধ  বিচারপতি বোরহান উদ্দিন ১৯৫৭ সালের ২৮ ফেব্রুয়ারি চট্টগ্রাম জেলায় জন্মগ্রহণ করেন। তিনি চট্টগ্রাম বিশ্ববিদ্যালয় থেকে আইন বিষয়ে স্নাতক সম্পন্ন করেছেন।   কর্মজীবন  বিচারপতি বোরহান উদ্দিন ১৯৮৫ সালের ৩ মার্চ জেলা আদালতের আইনজীবী হিসেবে চট্টগ্রাম জেলা আদালতে কর্মজীবন শুরু করেন।  ১৯৮৮ সালের ১৬ জুন বিচারপতি বোরহান উদ্দিন হাইকোর্ট বিভাগের আইনজীবী হন।  ২০০২ সালের ২৭ নভেম্বর, বিচারপতি বোরহান উদ্দিন বাংলাদেশ সুপ্রিম কোর্টের আপীল বিভাগের আইনজীবী হিসেবে তালিকাভুক্ত হন।  বিচারপতি বোরহান উদ্দিন ২০০৮ সালের ১৬ নভেম্বর হাইকোর্ট বিভাগের অতিরিক্ত বিচারক এবং ২০১০ সালের ১১ নভেম্বর স্থায়ী বিচারক হিসাবে নিয়োগ পান।  ২০১২ সালের ১৮ জুলাই, বিচারপতি বোরহান উদ্দিন ও বিচারপতি মাহমুদুল হক আওয়ামী লীগ নেতা ও চট্টগ্রামের সাবেক মেয়র এবিএম মহিউদ্দিন চৌধুরীর বিরুদ্ধে দুর্নীতির অভিযোগ খারিজ করে দেন।  বিচারপতি বোরহান উদ্দিন ও বিচারপতি কে এম কামরুল কাদের ২০১৩ সালের ১৭ এপ্রিল দৈনিক সংগ্রামের সম্পাদক আবুল আসাদকে বেআইনিভাবে দৈনিক আমার দেশ ছাপানোর অভিযোগের মামলায় জামিন দেন। ২০১৩ সালের নভেম্বরে, বোরহান উদ্দিন ও বিচারপতি কে. এম. কামরুল কাদের, বাংলাদেশ জাতীয়তাবাদী দলের পাঁচ সিনিয়র নেতাকে পুলিশের হেফাজতে পাঠান। ২০১৪ সালের ২৩ এপ্রিল, বোরহান উদ্দিন ও বিচারপতি কে এম কামরুল কাদের জিয়া এতিমখানা দুর্নীতি মামলায় অভিযোগ গঠনের আদেশ চ্যালেঞ্জ করে সাবেক প্রধানমন্ত্রী খালেদা জিয়ার করা একটি আবেদন খারিজ করে দেন।  বিচারপতি বোরহান উদ্দিন ও বিচারপতি মোঃ মোস্তাফিজুর রহমান দুর্নীতি দমন কমিশনের জারি করা সমন চ্যালেঞ্জ করে বাংলাদেশ জাতীয়তাবাদী দলের রাজনীতিবিদ আমীর খসরু মাহমুদ চৌধুরীর দায়ের করা আবেদনের শুনানি করতে অস্বীকার করেন।  ২০২২ সালের ৯ জানুয়ারী, বিচারপতি বোরহান উদ্দিনকে বাংলাদেশ সুপ্রিম কোর্টের আপিল বিভাগের বিচারক হিসেবে পদোন্নতি দেওয়া হয়।   তথ্যসূত্র   বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি
ভীমাশঙ্কর মন্দির ( ভীমশঙ্কর বা ভীমাশঙ্কর জ্যোতির্লিঙ্গ নামেও পরিচিত ) একটি শিব মন্দির। যা মহারাষ্ট্রের পুনে জেলার ভীমাশঙ্কর নামক গ্রামে অবস্থিত। এটি একটি মূল তীর্থস্থান এবং বিশ্বের ১২টি জ্যোতির্লিঙ্গের একটি। মন্দিরের শিব লিঙ্গ মহারাষ্ট্রের পাঁচটি জ্যোতির্লিঙ্গের একটি। মন্দিরটি একটি পাহাড়ের উপর অবস্থিত। এটি পুনে থেকে ১১০ কিলোমিটার দূরে, মন্দিরের আশেপাশে বিরল উদ্ভিদ এবং প্রাণী প্রজাতি রয়েছে। ভীমাশঙ্কর মন্দির ভীমাশঙ্কর বন পরিসরের খেদ তালুকে অবস্থিত।  ভীমা নদী ভীমাশঙ্কর গ্রাম থেকে উৎপন্ন হয়েছে এবং এর কাছেই মনমাদ গ্রামের পাহাড় রয়েছে। এই পাহাড়গুলিতে দেবতা ভীমশঙ্করের পুরানো শিলা খোদাই, ভূতিং এবং অম্বা-অম্বিকা রয়েছে।  কিংবদন্তি শিব পুরান অনুসারে কুম্ভকর্ণ ছেলে হলো ভীমাসুর। কুম্ভকর্ণ কে বধ করেন নারায়ণ এর মানব অবতার রাম। ভীমাসুর তার পিতার বধের প্রতিশোধ নেওয়ার জন্য ব্রহ্ম দেবের তপস্যা করেন এবং ব্রহ্মা তাঁকে বরদান করেন যে ভীমাসুর অনেক শক্তিশালী হয় এবং নারায়ণ তাকে বধ না করতে পারে। সেই বরদান পেয়ে ভীমাসুর অত্যাচার শুরু করেন। তার পাশের রাজ্যে রাজা কে বন্দী করেন এবং সেই রাজা ছিলেন পরম শিব ভক্ত সেই রাজা কে ভীমাসুর হত্যা করতে গেলে নারায়ণ এসে তাকে রক্ষা করেন এবং নারায়ণ ও ভীমাসুর মধ্যে যুদ্ধ শুরু হয়। শিব তখন তপস্যায় লীন ছিলেন ব্রহ্মার আহবানে শিব ভীমাসুর কে বধ করেন। শিব ভক্ত রাজার অনুরোধে শিব সেখানে ভীমশঙ্কর জ্যোর্তিলিঙ্গ রুপে আবির্ভূত হন। তথ্যসূত্র  বহিঃসংযোগ    Bhimashankar on Maharashtra gov tourism website -  The temple information on Pune district's website -   বিষয়শ্রেণী:মহারাষ্ট্রের হিন্দু মন্দির বিষয়শ্রেণী:জ্যোতির্লিঙ্গ বিষয়শ্রেণী:পুণে জেলার হিন্দু মন্দির বিষয়শ্রেণী:মহারাষ্ট্রের শিব মন্দির বিষয়শ্রেণী:ভারতের মন্দির
সিনৌলি (বা সানৌলি) হলো বাঘপাট জেলা, উত্তর প্রদেশ ভারতের একটি প্রত্নতাত্ত্বিক স্থান। এটি গঙ্গা ও যমুনা মাঝের একটি স্থানে অবস্থিত। এই স্থানটি ব্রোঞ্জকালের কিছু নিদর্শনের জন্য বিখ্যাত। ২০১৮ সালে চাকা বিশিষ্ট রথ আবিষ্কারের মাধ্যমে এটি তুমুল জনপ্রিয়তা লাভ করে। কেউ কেউ এই রথগুলোকে ঘোড়া দ্বারা টানা ও ইন্দো-আর্যদের ব্যবহৃত রথ বলে আখ্যায়িত করেছেন।  এখানে ২০০৫-২০০৬ সালে ও ২০১৮ সালের মাঝের দিকে ভারতীয় পুরাতত্ত্ব সর্বেক্ষণ কর্তৃক খনন করা হয়। এখানে ২০০৬ সালের দিকে ব্রোঞ্জ যুগের কিছু কবরের সন্ধান পাওয়া যায়।   ২০১৮ সালে করা খননের ফলে এখানে কিছু কফিন ও কফিনের ভিতরে দাফন করা কিছু দেহ পাওয়া যায়, কিছু তামার তলোয়ার, হেলমেট ও কাঠের রথ পাওয়া যায়। রথটি খনন দলের প্রধান, সঞ্জয় মঞ্জুল রথ হিসেবে চিহ্নিত করেন ও দেহগুলোর দাফন করার প্রক্রিয়ার সাথে বেদে থাকা প্রক্রিয়ার সাদৃশ্য পর্যবেক্ষণ করেন।  তবে কেউ কেউ একে রথ হিসেবে চিহ্নিত না করে, মালবাহী গাড়ি হিসেবে চিহ্নিত করেছেন। আস্কো পোরপালার মতে, এই রথটি গরু কর্তৃক টানা হতো এবং এর দ্বারা প্রথম দিকে অভিবাসী আর্যদের সংস্কৃতি এরকম ছিল তার দিকে ইঙ্গিত করতে চান।   খনন  খননের জায়গাটি গ্রামবাসী কর্তৃক জমি সমান করার সময় আকশ্মিকভাবে আবিষ্কৃত হয়। গ্রামের কৃষকরা প্রাচীন তৈজসপত্র ও কিছু কঙ্কাল লক্ষ্য করতে পান। এরই ফলশ্রুতিতে ২০০৫ সালের সেপ্টেম্বরে ভারতীয় পুরাতত্ত্ব সর্বেক্ষণ তাদের খননের কাজ শুরু করে।   ২০০৫-২০০৬ খনন   ডি. ভি. শর্মা ২০০৫-২০০৬ সালের খনন দলের নেতৃত্ব প্রদান করেন। তার নেতৃত্বে প্রায় ১০০ টি সমাধি (কোনো কফিন নয়) পাওয়া যায় যাদের আনুমানিক বয়স ছিল প্রায় ২২০০ খ্রিষ্টপূর্বাব্দ থেকে ১৮০০ খ্রিষ্টপুর্বাব্দ। ড. শর্মা তখন একে হরপ্পা সভ্যতার একটি অংশ হিসেবে চিহ্নিত করেন।  সকল সমাধিগুলো উত্তর-পশ্চিম ও দক্ষিণ-পূর্ব দিকে সাজানো অবস্থায় ছিল। সমাধিগুলোতে প্রায় সকল বয়সের দেহ পাওয়া গিয়েছে ও এতে পুরুষ ও নারী উভয়কেই পাওয়া যায়।  কবরের ভিতর জিনিসপত্র হিসেবে মাথার কাছে বিজোড় সংখ্যক বাটি (৩, ৫, ৭, ৯, ১১ ইত্যাদি), কোমড়ের কাছে বাটি রাখার পাত্র ও পানির কলসি, টেরাকোটা এবং নানা স্বর্ণ ও তামার তৈরি অলংকার পাওয়া গিয়েছে।   ২০১৮ খনন   ২০১৮ সালের মার্চ থেকে মে মাসে সিনৌলিতে খননের কাজ করা হয়। এতে প্রায় ১০০ মিটার গভীর খনন কাজ করা হয়। এতে কয়েকটি কফিন ও তিনটি সম্পূর্ণ রথ পাওয়া যায়। খনন দলের পরিচালক সঞ্জয় মঞ্জুলের মতে, এই কফিনে দাফন করা ব্যক্তিরা প্রায় ২০০০-১৮০০ খ্রিষ্টপুর্বাব্দের। এখানে কপার হেলমেট, কপারের তলোয়ার, একটি কপারের চামচ, খয়েরী রঙের মাটির কলসীবিশেষ, বড় টেরাকোটা কলসী, কপারের পেরেক ইত্যাদ্দি। কাঠের কফিন এর আগে পাঞ্জাবের হরপ্পা ও গুজরাতের ঢোলাবিরাতে পাওয়া গিয়েছিল।   তথ্যসূত্র   বিষয়শ্রেণী:ভারতে প্রত্নতাত্ত্বিক স্থান বিষয়শ্রেণী:আদিবাসী আর্যবাদ বিষয়শ্রেণী:ইন্দো-আর্য প্রত্নতাত্ত্বিক স্থান
দ্য অনুপম খের শো - কুছ ভি হো সাকতা হ্যায় হলো ভারতীয় হিন্দি ভাষার একটি আলোচনামূলক ধারাবাহিক অনুষ্ঠান, যেটি উপস্থাপনা করতেন অভিনেতা অনুপম খের। অনুষ্ঠানটি কালার্স টিভিতে সম্প্রচারিত হতো৷ অনুষ্ঠানটির প্রতি পর্বে অতিথি হিসেবে উপস্থিত হতেন একজন সেলিব্রিটি। অনুষ্ঠানটির প্রথম মৌসুম শুরু হয় ২০১৪ সালের ৬ জুলাই। প্রথম মৌসুমের প্রথম পর্বে অতিথি হিসেবে উপস্থিত হয়েছিলেন অভিনেতা শাহরুখ খান। প্রথম মৌসুম ২০১৪ সালের ২১ সেপ্টেম্বর শেষ হয়।  অনুষ্ঠানটির দ্বিতীয় মৌসুম শুরু হয় ২০১৫ সালের ২ আগস্ট। দ্বিতীয় মৌসুমের প্রথম পর্বে অতিথি হিসেবে উপস্থিত হয়েছিলেন অভিনেত্রী প্রিয়াঙ্কা চোপড়া। দ্বিতীয় মৌসুম ২০১৫ সালের ১ নভেম্বর শেষ হয়। শেষ পর্বে উপস্থিত হয়েছিলেন অভিনেত্রী কাজল।   অতিথিগণ  পর্বঅতিথি সম্প্রচারের তারিখ ১  শাহরুখ খান ৬ জুলাই ২০১৪ ২  ১৩ জুলাই ২০১৪ ৩  মহেশ ভাট ও আলিয়া ভাট ২০ জুলাই ২০১৪ ৪  কঙ্গনা রানাওয়াত ২৭ জুলাই ২০১৪ ৫  নাসিরুদ্দিন শাহ্ ও ওম পুরি ৩ আগস্ট ২০১৪ ৬  বিদ্যা বালান ১০ আগস্ট ২০১৪ ৭  কপিল শর্মা ১৭ আগস্ট ২০১৪ ৮  ডেভিড ধাওয়ান ও বরুণ ধাওয়ান ২৪ আগস্ট ২০১৪ ৯  সোনম কাপুর ও অর্জুন কাপুর ৩১ আগস্ট ২০১৪ ১০  পরিণীতি চোপড়া ও আদিত্য রায় কাপুর ৭ সেপ্টেম্বর ২০১৪ ১১  যুবরাজ সিং ১৪ সেপ্টেম্বর ২০১৪ ১২  অক্ষয় কুমার ২১ সেপ্টেম্বর ২০১৪ ১৩  প্রিয়াঙ্কা চোপড়া ২ আগস্ট ২০১৫ ১৪  গুলজার ৯ আগস্ট ২০১৫ ১৫  অনিল কাপুর ১৬ আগস্ট ২০১৫ ১৬  সোনু নিগম ২৩ আগস্ট ২০১৫ ১৭  ইরফান খান ৩০ আগস্ট ২০১৫ ১৮  সুরেশ রায়না ৬ সেপ্টেম্বর ২০১৫ ১৯  মাধুরী দীক্ষিত ১৩ সেপ্টেম্বর ২০১৫ ২০  বোমান ইরানি ও পরেশ রাওয়াল ২০ সেপ্টেম্বর ২০১৫ ২১  মনোজ বাজপেয়ী ও তাবু ২৭ সেপ্টেম্বর ২০১৫ ২২  ওয়াহিদা রেহমান ও আশা পারেখ ৪ অক্টোবর ২০১৫ ২৩  সানিয়া মির্জা ১১ অক্টোবর ২০১৫  ২৪  ঋষি কাপুর ২৫ অক্টোবর ২০১৫ ২৫  কাজল ১ নভেম্বর ২০১৫   তথ্যসূত্র    বহিঃসংযোগ     বিষয়শ্রেণী:২০১৪-এ অভিষিক্ত ভারতীয় টেলিভিশন ধারাবাহিক বিষয়শ্রেণী:কালার্স টিভির মৌলিক অনুষ্ঠান বিষয়শ্রেণী:ভারতীয় টেলিভিশনের আলোচনামূলক অনুষ্ঠান